google/wiki40b huggingface dataset:
Θεόδωρος Γρηγοριάδης

Βιογραφικό

Γεννήθηκε το 1956 στο Παλαιοχώρι Παγγαίου του νομού Καβάλας. Σπούδασε αγγλική γλώσσα και λογοτεχνία  στο Αριστοτέλειο Πανεπιστήμιο Θεσσαλονίκης από το 1974 έως το 1979.
Δίδαξε αγγλικά σε δημόσια σχολεία της Θράκης και της Αθήνας από το 1982 ως το 2010. Άρχισε να δημοσιεύει διηγήματα τη δεκαετία του '80 στα λογοτεχνικά περιοδικά Υπόστεγο, Οδός Πανός και Εντευκτήριο. Το πρώτο του μυθιστόρημα, Οι κρυμμένοι άνθρωποι, εκδόθηκε το 1990 και αμέσως μετά, το 1991, η συλλογή διηγημάτων Ο αρχαίος φαλλός. Ευρύτερα γνωστός έγινε με το μυθιστόρημα Ο Ναύτης το 1993.
Την τριετία 1999-2001 συνεργάσθηκε με την Δημόσια Κεντρική Βιβλιοθήκη Σερρών, διοργανώνοντας λογοτεχνικά σεμινάρια και ομάδες ανάγνωσης και παρουσιάζοντας πολιτιστικές ειδήσεις καθώς και την στήλη 1002 βιβλία στο site της βιβλιοθήκης. Το 2007-2010 λαμβάνει μέρος στον καινούργιο κύκλο λογοτεχνικών σεμιναρίων στην Βιβλιοθήκη με τον τίτλο Μυθιστόρημα: δημιουργικές αναγνώσεις.
Η νουβέλα του Δεύτερη γέννα ανέβηκε στο ΔΗΠΕΘΕ Καβάλας το 2010 στα πλαίσια του Φεστιβάλ Καβάλας, ως θεατρικός μονόλογος με πρωταγωνίστρια την Φιλαρέτη Κομνηνού, σε σκηνοθεσία Θοδωρή Γκόνη.
Επί σειρά ετών συνεργάζεται ως τακτικός κριτικός βιβλίων ξένης λογοτεχνίας στις εφημερίδες Το Βήμα, Τα Νέα καθώς και στο Βιβλιοδρόμιο.
Το μυθιστόρημά του Το Παρτάλι ανέβηκε  το 2011 στο Φεστιβάλ Αθηνών ως θεατρικός μονόλογος, βασισμένος στο ομώνυμο μυθιστόρημα, με πρωταγωνιστή τον Χρήστο Στέργιογλου και σε σκηνοθεσία Στέλιου Κρασανάκη. Το 2015 στο Φεστιβάλ Φιλίππων παίχθηκε ο μονόλογος "Ο ξεχασμένος άγγελος των Φιλίππων" ενταγμένος στην παράσταση 'Οι επτά άγγελοι των Φιλίππων" σε σκηνοθεσία Θοδωρή Γκόνη. 
Το μυθιστόρημα "Ζωή μεθόρια" (2015) κέρδισε το Κρατικό Βραβείο Μυθιστορήματος 2016. Η "Καινούργια πόλη" (2017) συμπληρώνει μαζί με την "Ζωή μεθόρια" και το "Παρτάλι (2001) την τριλογία του Παρταλιού.
Αντρέ Σίλβα

Καριέρα σε συλλόγους

Ο Άντρε Σίλβα άρχισε την καριέρα του στην Σαλγκέιρος, όπου πήρε μεταγραφή σε ακόμα τρεις ομάδες ως νέος μέχρι να πάει στην Πόρτο και να υπογράψει επαγγελματικό επίπεδο. Τα πρώτα επαγγελματικά βήματα τα έκανε με την Πόρτο Β, όπου έμεινε για τρία χρόνια, ώσπου η Πόρτο τον ανέβασε στο κανονικό επίπεδο της πορτογαλικής ομάδας. Το καλοκαίρι του 2017 ο Αντρέ Σίλβα έφυγε για την Ιταλία για λογαριασμό της Μίλαν. Η μεταγραφή έφτασε τα 38 εκατομμύρια ευρώ, όπως δημοσίευσε ο ιταλικός τύπος. Το καλοκαίρι του 2018 πήγε δανεικός στην Σεβίλλη όπου κατάφερε να βάλει τρία γκολ σε ένα ματς στην 4-1 νίκη της ομάδας του εναντίον την Ράγιο Βαγιεκάνο. Το επόμενο καλοκαίρι παραχωρήθηκε δανεικός στην Άιντραχτ Φραγκφούρτης.

Διεθνής καριέρα

Ο Άντρε Σίλβα συμμετείχε στο Κύπελλο Συνομοσπονδιών του 2017. Επίσης, συμμετείχε στο Μουντιάλ του 2018 στη Ρωσία, ωστόσο δεν κατάφερε να πετύχει κάποιο γκολ.
Προσομοίωση ενισχυτή

Η προσομοίωση ενισχυτή είναι η διαδικασία ψηφιακής προσομοίωσης ενός φυσικού ενισχυτή κιθάρας. Το Amp modeling μπορεί να το συναντήσετε ως λογισμικό, όπως plugins για DAWs (Digital Audio Workstation), τα οποία μπορεί να βοηθηθού ν από τους επιταχυντές υλικού του υπολογιστή, ή μπορεί να αποτελούν  μέρος  μιας αυτόνομης συσκευής ή ενός ενισχυτή. Το Amp modeling συχνά επιδιώκει να αναδημιουργήσει τον ήχο  ενός ή περισσοτέρων  μοντέλων ενισχυτών λυχνίας και μερικές φορές, επίσης και ενισχυτών solid state.

Γενικά

Ως μέρος ενός DAW ( digital audio workstation), το amp modeling μπορεί να εφαρμόζεται σε ένα σήμα κιθάρας που έχει ηχογραφηθεί  "καθαρά"* (Direct Connection), προκειμένου να επιτευχθεί ο ήχος ενος ενισχυτή που μπορεί να χρησιμοποιηθεί. Η διαδικασία αυτή έχει το πλεονέκτημα ότι είναι δυναμική. Μπορείτε δηλαδή να αλλάξετε τις  ρυθμίσεις του ενισχυτή χωρίς να υποχρεώσετε τον μουσικό να επανηχογραφήσει το κομμάτι.
Αυτόνομες συσκευές μοντελοποίησης όπως το Line 6 POD ψηφιοποιούν το σήμα εισόδου και χρησιμοποιούν ένα DSP, για την επεξεργασία του σήματος με ψηφιακό υπολογισμό, προσπαθώντας να επιτύχει τον ήχο των ακριβών επαγγελματικών ενισχυτών σε μια πολύ λιγότερο δαπανηρή και πιο συμπαγή συσκευή. Αυτά τα μοντέλα μπορούν να συνδεθούν  απευθείας σε ηχογραφικό σύστημα  ή  σύστημα PA, χωρίς να χρειάζεται να χρησιμοποιήσετε κάποια ενίσχυση  και μικρόφωνο, ωστόσο, υπάρχει μια συνεχιζόμενη συζήτηση για το ζήτημα του με πόση ακρίβεια ένα modeler μπορεί να αναπαράγει πιστά τον ήχο ενός πραγματικού ενισχυτή.Εκτός από τον ενισχυτή εξομοιώσεις τα περισσότερα μοντέλα  γενικά  περιλαμβάνουν και  μια ποικιλία από εφέ  καθώς και κάποια μπορούν να συνδεθούν και μέ USB για εγγραφή.μέσω  υπολογιστή

Ενισχυτές

Modeling ενισχυτές όπως ο Peavey Vypyr, Roland Cube, Fender Mustang, και το Line 6 Spider  είναι ενισχυτές που περιλαμβάνουν μια ενσωματωμένη μοντελοποιητική συσκευή. Κάποια high-end μοντέλα ενισχυτών όπως το Vox Valvetronix καθώς και οι 60/120 watt εκδόσεις του Peavey Vypyr συνδυάζουν την ψηφιακή μοντελοποιητική επεξεργασία με την πραγματική ενός λαμπάτου ενισχυτή.
επίσης υπάρχουν αναλογικά μοντελοποιητικά συστήματα, όπως το Tech 21's και η σειρά της SansAmp
1356 Νυάνζα

Φυσικά χαρακτηριστικά

Η μέση διάμετρος της Νυάνζα εκτιμάται σε 64,74 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,0462. Η Νυάνζα περιστρέφεται γύρω από τον εαυτό της μία φορά κάθε 12 ώρες και 25 λεπτά.
Κώστας Βαρώτσος

Βιογραφικό

Γεννήθηκε στην Αθήνα το 1955. Το 1973-1976 σπούδασε αρχιτεκτονική στο Πανεπιστήμιο Πεσκάρα και συνέχισε τις σπουδές του στην Ακαδημία Καλών Τεχνών στην Ρώμη και στο πανεπιστήμιο Fullbright Grant στην Νέα Υόρκη. Τώρα ζει και εργάζεται στην Ελλάδα, καθώς το 1999 εξελέγη καθηγητής στο Πολυτεχνείο του Αριστοτελείου Πανεπιστημίου Θεσσαλονίκης, στο τμήμα Αρχιτεκτόνων Μηχανικών στο οποίο διδάσκει Εικαστικές Τέχνες.
Μασάγια (διαμέρισμα)

Γεωγραφία

Η Μασάγια βρίσκεται δυτικά της χώρας και συνορεύει στα βόρεια με τη Μανάγουα, στα νότια με το Καράσο και στα βόρεια και ανατολικά με τη Γρανάδα. Μεγαλύτερη λίμνη είναι η Μασάγια. Το διαμέρισμα περιλαμβάνει και μέρος των λιμνών Απόγιο και Τίσμα.
Προβοσκειδοειδή

Προβοσκειδοειδη ονομάζονται τα παχύδερμα φυτοφάγα θηλαστικά (οι ελέφαντες) που φέρουν προβοσκίδα. Σε αυτά συγκαταλέγονται ο Ινδικός έλεφας, ο αφρικανικός έλεφας, ο αφρικανικός πυγμαίος Ελέφαντας και ο αφρικανικός ελέφαντας του δάσους. Απειλούνται από το παράνομο κυνήγι για τους χαυλιόδοντες. Είναι κοινωνικά και έξυπνα τα ζώα που ανήκουν σε αυτή την οικογένεια. Ζουν σε ΝΑ Ασία και Αφρική. 
Το πρώτο γνωστό προβοσκειδοειδές είναι το Εριθήριο, ακολουθούμενο από το Φωσφατέριο, ένα μικρό ζώο στο μέγεθος μιας αλεπούς. Και τα δύο χρονολογούνται από τα ύστερα παλαιοκαινικά απολιθώματα του Μαρόκου.
Κώδικας Οδικής Κυκλοφορίας

Ο Κώδικας Οδικής Κυκλοφορίας (συντ: ΚΟΚ) είναι το νομοθέτημα που ρυθμίζει τη δημόσια κυκλοφορία οχημάτων, πεζών και ζώων στο οδικό δίκτυο και σε ορισμένους άλλους χώρους. Θεσπίστηκε το 1962, με το ν.δ. 4233/1962 - ΦΕΚ 110 Α και ίσχυε μέχρι τις 15 Ιανουαρίου 1977, όποτε καθιερώθηκε ένας νέος, που ίσχυε μέχρι το 1999. Ο αμέσως επόμενος Κ.Ο.Κ. τέθηκε σε ισχύ με τον νόμο 2696 στις 23 Μαΐου 1999 και έκτοτε έχει τροποποιηθεί κυρίως με τους νόμους 3542 το 2007 και 3710 το 2008.
Ο κάθε οδηγός υποχρεούται να τον τηρεί καθώς σε περίπτωση παραβίασης του επιφέρει πρόστιμα, ποινές στο ΣΕΣΟ, μέχρι και φυλάκιση

1962-1999 - Ο πρώτος Κ.Ο.Κ.

Ο πρώτος Κ.Ο.Κ. θεσπίστηκε το 1962 και το 1974 εκπονήθηκαν οι πρώτες σοβαρές προδιαγραφές σήμανσης. Με το ΦΕΚ 676/74, καθιερώθηκαν οι σημερινές πινακίδες του ΚΟΚ και το 1977, θεσπίστηκε ο νέος ΚΟΚ, όπως τροποποιήθηκε, στο μεταξύ, με το ν. 894/1979, ν.1512/1985, ν. 1788/1988 και με το ν. 1903/1990 , καθώς και το ν. 2094/1992. Ένας νέος Κ.Ο.Κ. θεσπίστηκε το 1999, με τον ν. 2696/1999. Ακολουθεί ένας νέος το 2007, και μετά πάλι, το 2009. Ο ΚΟΚ θα αλλάξει άλλη μια φορά το 2012. Ο ποιο πρόσφατος ΚΟΚ καθιερώθηκε το 2018.
Ελληνο-Τατζικικές σχέσεις

Σύγχρονες σχέσεις

Η Ελλάδα και το Τατζικιστάν έχουν συνεργαστεί μέσω των αποστολών του NATO στην Κεντρική Ασία για την καταπολέμηση της τρομοκρατίας και της παράνομης διακίνησης ναρκωτικών.
Το πλοίο των τρελών

Υπόθεση

Το 1933, ένα γερμανικό πλοίο αφήνει τη Βέρακρούζ του Μεξικό με προορισμό τη Γερμανία. Στην τρίτη θέση ταξιδεύουν φτωχοί Μεξικανοί και Ισπανοί διωγμένοι από την Κούβα. Στην πρώτη θέση επιβάτες διαφόρων εθνικοτήτων και κοινωνικών τάξεων κρύβουν ιστορίες, που σχετίζονται με προσωπικές και επαγγελματικές αποτυχίες ή με όνειρα που δεν πραγματοποιήθηκαν ποτέ. Οι ζωές των επιβατών συγκλίνουν και λέγονται αλήθειες που δεν είχαν ειπωθεί ποτέ, καθώς αναδύονται στην επιφάνεια θέματα όπως ο ρατσισμός κοινωνικός ή φυλετικός, η ανάγκη του ανθρώπου ν'αγαπήσει και ν'αγαπηθεί, ο αγώνας για δικαιοσύνη κι η σκληρότητα κι η αδιαφορία του ανθρώπου για το πλησίον του, όλα αυτά σε μια περίοδο που ο πόλεμος που άλλαξε την ιστορία της ανθρωπότητας παραμονεύει.

Πληροφορίες

Η ταινία αυτή αποτελεί το κύκνειο άσμα της Βίβιαν Λι, της θρυλικής Σκάρλετ Ο' Χάρα του Όσα παίρνει ο άνεμος και της Μπλανς ΝτιΜπουά του Λεωφορείον ο Πόθος. Η Λι εδώ υποδύεται την Μαίρη Τρέντγουελ, μια κυνική καλλονή του αμερικάνικου νότου, που έχει χάσει πλέον τη νιότη της καθώς και την πίστη της στην αγάπη.
Η Σιμόν Σινιορέ, θρύλος του γαλλικού κινηματογράφου, υποδύεται την Κοντέσσα, μια γυναίκα που εξορίζουν από την Κούβα κι επιβιβάζεται στο πλοίο, όπου γνωρίζει τον έρωτα στο πρόσωπο του γιατρού του πλοίου (Όσκαρ Βέρνερ).
Προεδρικές εκλογές στην Γκάμπια (2011)

Προεδρικές εκλογές διεξήχθησαν στην Γκάμπια στις 24 Νοεμβρίου 2011. Πρόεδρος επανεξελέγη ο Γιαγιά Τζαμέ, ο οποίος ήταν στην εξουσία συνεχώς από το 1994.

Εκλογικό σύστημα

Η ψηφοφορία έλαβε χώρα με τη χρήση μαρμάρων που ρίχτηκαν σε χρωματιστά δοχεία, τα οποία είχαν μέσα τους ένα γκονγκ..

Διεξαγωγή

Οι εκλογές εποπτεύτηκαν από την Αφρικανική Ένωση, η οποία επαίνεσε τη διαδικασία, την Ευρωπαϊκή Ένωση, τον Οργανισμό Ισλαμικής Συνεργασίας και την Κοινοπολιτεία των Εθνών. Αντίθετα η Οικονομική Συνεργασία των Χωρών της Δυτικής Αφρικής (ECOWAS) δεν έστειλε παρατηρητές, καταγγέλλοντας τον ασφυκτικό έλεγχο των ηλεκτρονικών ΜΜΕ από το κυβερνών κόμμα και την προσπάθεια εκφοβισμού των ψηφοφόρων.
Ο δεύτερος στη σειρά στις εκλογές, Ουσάινο Ντάρμπο κατήγγειλε εκλογική νοθεία, εκφοβισμό λόγω της παρουσίας στρατιωτικών οχημάτων στους δρόμους την ημέρα των εκλογών και δεν αναγνώρισε το αποτέλεσμα των εκλογών. Αντίθετα, ο τρίτος των εκλογών, Χαμάτ Μπαχ και η ανεξάρτητη εκλογική επιτροπή ανέφεραν ότι δεν υπήρχε κανένας εκφοβισμός.
Μητροπολίτης Εφέσου Αγαθάγγελος Κωνσταντινίδης - Μάγνης

Βιογραφικά στοιχεία

Γεννήθηκε στη Μαγνησία της Μικράς Ασίας και φοίτησε στη Ιερά Θεολογική Σχολή της Χάλκης, από την οποία αποφοίτησε το 1886. Χειροτονήθηκε διάκονος και εργάστηκε ως καθηγητής σε σχολαρχείο. Εν συνεχεία σπούδασε νομικά στο Βερολίνο και το Παρίσι. Με την επιστροφή του στην Κωνσταντινούπολη δίδαξε νομικά στη Θεολογική Σχολή της Χάλκης. Το 1901 εξελέγη Μητροπολίτης Γρεβενών. Κατά τη διάρκεια της θητείας του ανέπτυξε έντονη εθνική δράση συνεργαζόμενος με το ελληνικό προξενείο. Η γενικότερη στάση του προκάλεσε την αντίδραση των οθωμανικών αρχών που πέτυχαν την ανάκλησή του στην Κωνσταντινούπολη δύο φορές με αποτέλεσμα το 1910 το Πατριαρχείο να αναγκαστεί να τον μεταθέσει στη Μητρόπολη Δράμας. Το 1922 τοποθετήθηκε Μητροπολίτης Νεοκαισαρείας, το 1924 Μητροπολίτης Πριγκηποννήσων και το 1927 Μητροπολίτης Χαλκηδόνων, θέση στην οποία παρέμεινε μέχρι το 1932, οπότε και παραιτήθηκε για λόγους υγείας. Το ίδιο έτος η Πατριαρχική Σύνοδος του απένειμα τον τίτλο του Μητροπολίτη Εφέσου. 
Είχε ιδιαίτερα πλούσιο συγγραφικό έργο. 
Απεβίωσε το 1935 στην Χάλκη.
Βασίλειος Μάλλιος

Βιογραφία

Γεννήθηκε στη Χαλκίδα. Σπούδασε Νομικά στο Πανεπιστήμιο των Αθηνών.
Πολιτεύτηκε στη γενέτειρά του. Εξελέγη βουλευτής Χαλκίδας στην Δ΄ Εθνοσυνέλευση στις εκλογές του 1923. 
Στις 12 Νοεμβρίου 1925 ανέλαβε υφυπουργός Δικαιοσύνης στην κυβέρνηση του δικτάτορα Θεόδωρου Πάγκαλου και παρέμεινε ως το 1926.  Πέθανε το 1937.
Shameless

Πλοκή

Η σειρά αυτή εστιαζει στην ζωη της  δυσλειτουργικής οικογένειας του Frank Gallagher.Ο Frank Gallagher είναι πατέρας 6 παιδιών,ο οποίος είναι αλκοολικός.Όταν μεθάει,τα παιδία του οφείλουν να διαχειρίζονται μόνοι τους τον εαυτό τους.

Παραγωγή

Η HBO ξεκίνησε να αναπτύσσει την Αμερικανική εκδοχή τουShameless αφότου κατάφερε και εφτασε σε μια συμφωνία με τον Τζόν Γουέλς  τον Ιανουάριο του 2009.Κατα τον Οκτώβριο του 2009 κανάλι Showtime πήρε τα δικαιώματα ανάπτυξης. Το Στούντιο Παραγωγής του Τζόν Γουέλς γύρισε το πρώτο επεισόδιο για το δίκτυο τον Δεκέμβριο του 2009. Αν και η σειρά διαδραματίζεται στο Σικάγο,το μεγαλύτερο μέρος της γυρίστηκε στο Λος Αντζελες κυρίως, με επιπλέον σκηνές μόνο να γυρίζονται στο Σικάγο.
Περνγκ Σω-τζιν

Εκπαίδευση και πρώιμη καριέρα

Ο Περνγκ σπούδασε νομικά στο Εθνικό Πανεπιστήμιο της Ταϊβάν. Μετά απέκτησε ένα LL.M από το πανεπιστήμιο Σουτσόου και διδακτορικό νομικής από το Πανεπιστήμιο του Μονάχου. Δίδαξε δίκαιο στο πανεπιστήμιο Σουτσόου και Μινγκ Τσουάν. Εργάστηκε για την εισαγγελία του Ταογιουάν στις αρχές της δεκαετίας του 1990.

Πολιτική καριέρα

Ο Περνγκ έγινε μέλος του Νομοθετικού Γιουάν και μαχαιρώθηκε από τα μέλη συμμορίας στο πρώτο έτος της θητείας του. Ήταν υποψήφιος δικαστής του Ταογιουάν το 2001, αλλά έχασε από τον Έρικ Τσου. Ο Περνγκ επέστρεψε στο Νομοθετικό Γιουάν από το 2005 έως το 2008 πριν παραιτηθεί. Η εκλογή του Τσίου Τσινγκ-τσουν ως δικαστής της κομητείας Χσιντσού το 2009 είχε ως αποτέλεσμα να γίνουν εκλογές για την έδρα του. Ο Περνγκ έβαλε υποψηφιότητα για τη θέση και κέρδισε με 15.283 ψήφους. Εκπροσώπησε την κομητεία Χσιντσού μέχρι το 2012, όταν τον διαδέχθηκε ο Χσου Χσιν-γινγκ.
Αλέν Ρενέ

Βιογραφικά στοιχεία

Γεννήθηκε το 1922 στη Βαν (Vannes) της Γαλλίας και ήταν γιος φαρμακοποιού. Το 1940 εγκαταστάθηκε στο Παρίσι όπου σπούδασε στην κινηματογράφο στο IDHEC. Η πρώτη του σημαντική επιτυχία ήρθε το 1956 με το ντοκιμαντέρ για τα ναζιστικά στρατόπεδα "Νύχτα και ομίχλη". Το 1961 ολοκλήρωσε την πρώτη του μεγάλου μήκους ταινία με τίτλο Χιροσίμα, αγάπη μου (1959), με την οποία συστήθηκε στο παγκόσμιο κοινό. Δύο χρόνια αργότερα (1961) κέρδισε το Χρυσό Λέοντα, το ανώτερο βραβείο του Φεστιβάλ της Βενετίας, για την ταινία Πέρυσι στο Μάριενμπαντ, ταινία ιδιόρρυθμη, μη αφηγηματική, που περιστρέφεται γύρω από τις έννοιες της μνήμης, της σκέψης, του χρόνου, με αφορμή τα ερωτήματα ενός άντρα, τα οποία προκύπτουν από τη συνάντησή του με μία γυναίκα. Οι δύο προηγούμενες ταινίες αποτέλεσαν τριλογία με τελευταία την ταινία "Μύριελ" (1963).
Το 1978 και 1994 τιμήθηκε με το βραβείο σκηνοθεσίας για τις ταινίες "Providence" (1997) και "Smoking/No Smoking" (1993) ενώ το 1980 το Διεθνές Φεστιβάλ Κινηματογράφου Καννών του απένειμε για την ταινία του, "Ο θείος μου από την Αμερική" (Mon oncle d'Amérique, 1980), το Μεγάλο Βραβείο. Το 1998 το Διεθνές Φεστιβάλ Κινηματογράφου Βερολίνου του απένειμε την Αργυρή Άρκτο για τη συνεισφορά του στην τέχνη του κινηματογράφου.
Ήταν παντρεμένος δύο φορές: σε πρώτο γάμο με την Φλοράνς Μαλρώ, κόρη του Αντρέ Μαλρώ και βοηθός σκηνοθέτη του Ρενέ στις ταινίες της περιόδου 1961 - 1986, και σε δεύτερο με την ηθοποιό Σαμπίν Αζεμά (Sabine Azéma).
Απεβίωσε την 1η Μαρτίου 2014 σε ηλικία 92 ετών.
Σαρλ Ραμπεμανανζαρά

Βιογραφία

Γεννήθηκε στις 9 Ιουνίου του 1947. Προέρχεται από τη φυλή Μερινά, όπως ο Μαρκ Ραβαλομανάνα.

Πολιτική καριέρα

Ορκίστηκε Πρωθυπουργός στις 20 Ιανουαρίου του 2007. Στη διάρκεια της πρώτης προεδρικής θητείας του Μαρκ Ραβαλομανάνα ήταν Αρχηγός του Στρατού, μέχρι το 2005, οπότε και έγινε Υπουργός Εσωτερικών. Έφτασε στο βαθμό του Στρατηγού και ο διορισμός του στην πρωθυπουργία έγινε έπειτα από την αποτυχημένη απόπειρα πραξικοπήματος, το Νοέμβριο του 2006.
Μετά τη διεξαγωγή των βουλευτικών εκλογών, το Σεπτέμβριο του 2007, διορίστηκε νέα κυβέρνηση από τον πρόεδρο, όπου ο Ραμπεμαναζαρά διατηρήθηκε στη θέση του πρωθυπουργού, όπως επίσης και του Υπουργού Εσωτερικών, στις 27 Οκτωβρίου του 2007. Στις 30 Απριλίου του 2008 έγινε επιπλέον υπουργός αρμόδιος για θέματα αποκέντρωσης, στη 19μελή κυβέρνηση που διορίστηκε εκείνη την ημέρα. Ως πρωθυπουργός είναι ex officio μέλος του εθνικού Πολιτικού Γραφείου του κυβερνώντος κόμματος Tiako i Madagasikara (TIM) και για το λόγο αυτό παρέμεινε μέλος του Πολιτικού Γραφείου κατά το συνέδριο του κόμματος, το Μάιο του 2008.
Τον διαδέχθηκε στην πρωθυπουργία ο Μονζά Ροϊντεφό.
Γιάκομπ Μπάκερ

Βιογραφία

Ο Μπάκερ γεννήθηκε στο Χάρλινγκεν, αλλά ο πατέρας του μετοίκησε το 1611 στο Άμστερνταμ, όταν απεβίωσε η σύζυγός του. Η οικογένεια ζούσε στην περιοχή του Νιούενντάικ (Nieuwendijk), κοντά στο λιμάνι. Μεταξύ 1627 και 1633 ο Μπάκερ και ο Χόφερτ Φλινκ, και οι δύο Μεννονίτες, διετέλεσαν μαθητές του Λάμπερτ Γιάκομπς στο Λέουβαρντεν, επίσης Μεννονίτη, πατέρα του ζωγράφου θρησκευτικών έργων Άμπραχαμ φαν ντερ Τέμπελ, ο οποίος αργότερα μετακόμισε στο Άμστερνταμ και ήταν γείτονάς του. Ο Μπάκερ επέστρεψε στο Άμστερνταμ το 1633 και πιθανότατα εργάστηκε για λογαριασμό του Χέντρικ Όιλενμπουρχ. Ο Μπάκερ δεν νυμφεύτηκε ποτέ, δεν αγόρασε δική του κατοικία και πιθανόν ζούσε με τον αδελφό (ή ανεψιό) του [[Άντριεν Μπάκερ, επίσης ζωγράφο πορτρέτων. Απεβίωσε στο Άμστερνταμ λίγο μετά τα σαράντα του χρόνια.
Μπερέν Γκοκγιλντίζ

Ζωή

Γεννήθηκε στις 29 Σεπτεμβρίου 2009 στην Κωνσταντινούπολη. Συνεχίζει την πρωτοβάθμια εκπαίδευσή της μέχρι σήμερα. Η καριέρα της ξεκίνησε με τη σειρά Kocamin Aylesi του Fox TV. 
Έχει υπάρξει πολύ επιτυχημένη παρά τη μικρή ηλικία της. Έπαιξε τον χαρακτήρα Μελέκ Ακτσάι στην τηλεοπτική σειρά Anne του Star TV και τον χαρακτήρα Οϊκιού Τεκίν Γκιοκτούρκ στην τηλεοπτική σειρά Kizim του TV8. Έχει κερδίσει 4 βραβεία.
Έριν Μπρόκοβιτς (ταινία)

Πλοκή

Η Έριν Μπρόκοβιτς είναι μια άνεργη, διαζευγμένη μητέρα τριών παιδιών. Όταν χάνει τη δίκη εναντίον ενός γιατρού που την τράκαρε, ζητά από το δικηγόρο της Εντ Μάζρι αν μπορεί να της βρει δουλειά. Ο Εντ την προσλαμβάνει σαν υπάλληλο στο δικηγορικό του γραφείο. Εκεί η Έριν κατά λάθος θα βρει μια υπόθεση που περιλαμβάνει ιατρικά αρχεία και μια προσφορά της PG&E να αγοράσει το σπίτι της Ντόνα Τζένσεν στο Χίνκλεϊ της Καλιφόρνια.
Τότε η Έριν ξεκινά να ερευνά την συγκεκριμένη υπόθεση, πεπεισμένη ότι τα γεγονότα κάτι κρύβουν και πείθει τον Εντ να της επιτρέψει να ασχοληθεί περισσότερο με την έρευνά της. Μετά από πολύ ψάξιμο, ανακαλύπτει μια συγκάλυψη βιομηχανικής δηλητηρίασης στο νερό της πόλης Χίνκλεϊ που απειλεί την υγεία όλων των κατοίκων. Βρίσκει ότι η PG&E είναι υπεύθυνη για τα μακροχρόνια προβλήματα υγείας που παρουσιάζουν οι κάτοικοι του Χίνκλεϊ και αποφασίζει να φέρει την υπόθεση στα δικαστήρια.
Ένας μυστηριώδης άντρας θα συναντήσει την Έριν σε ένα μπαρ. Ο άντρας ισχυρίζεται ότι έχει στην κατοχή του κατεστραμμένα έγγραφα της PG&E. Με τα έγγραφα αυτά ανακαλύπτει ότι υψηλόβαθμο στέλεχος των κεντρικών γραφείων της PG&E στο Σαν Φρανσίσκο ήταν ενήμερο για τη μόλυνση του νερού και δεν έκανε τίποτα αλλά αντίθετα συμβούλεψε να το κρατήσουν μυστικό. Τα στοιχεία εξετάστηκαν από δικαστή χωρίς ενόρκους και η PG&E αναγκάστηκε να συμβιβαστεί και να πληρώσει το ποσό των 333 εκατομμυρίων δολαρίων, τα οποία μοιράστηκαν στους 634 κατοίκους.

Box office

Με προϋπολογισμό 52.000.000 δολάρια, η ταινία έκανε θριαμβευτικό άνοιγμα τριημέρου στην 1η θέση με 28,1 εκατομμύρια δολάρια. Στην Αμερική απέφερε στο σύνολο 125,5 εκατομμύρια δολάρια ενώ στον υπόλοιπο κόσμο έφτασε τα 130,6 εκατομμύρια δολάρια, συγκεντρώνοντας παγκοσμίως 256,2 εκατομμύρια δολάρια.

Παραλειπόμενα

Ενώ τα περισσότερα γεγονότα της ιστορίας είναι ακριβή, υπάρχουν κάποιες μικρές ανακρίβειες. Στην ταινία η Έριν Μπρόκοβιτς χρησιμοποιεί επίτηδες το ντεκολτέ της για να καταφέρει να πείσει τον υπάλληλο να την αφήσει να δει τα έγγραφα. Η αληθινή Μπρόκοβιτς, παραδέχεται ότι μπορεί όντως το ντεκολτέ της να τη βοήθησε, αλλά αρνείται το γεγονός ότι το έκανε επίτηδες για να επηρεάζει ανθρώπους. Ο Εντ Μάζρι δεν εκπροσώπησε την Έριν στο δικαστήριο για το τρακάρισμα όπως δείχνει η ταινία, αλλά ο συνέταιρός του Τζιμ Βίτιτο.
Για το Έριν Μπρόκοβιτς η αμοιβή της Τζούλια Ρόμπερτς ήταν 20 εκατομμύρια δολάρια. Μέχρι το 2000 ήταν το μεγαλύτερο ποσό που δόθηκε ποτέ σε γυναίκα ηθοποιό. Το ρεκόρ αυτό το ξεπέρασε η ίδια η Ρόμπερτς το 2003 για την ταινία Το Χαμόγελο της Μόνα Λίζα (Mona Lisa Smile), για την οποία πληρώθηκε 25 εκατομμύρια δολάρια.
Κάμπος Φωκίδας

Γεωγραφία

Ο Κάμπος βρίσκεται ΒΔ του Ευπαλίου, από το οποίο απέχει 12 χλμ. και βρίσκεται ανάμεσα στα χωριά Φιλοθέη και Παλαιόμυλο, κοντά στον επαρχιακό δρόμο Τερψιθέας - Σπαρτιάς. Στη διασταύρωση του δρόμου αυτού προς το χωριό βρισκόταν το "χάνι του Φασουλά", που στη νεότερη φάση λειτούργησε πρώτη φορά το 1890, από το Χρήστο Φασουλά. Ο Κάμπος είναι κτισμένος αμφιθεατρικά στους πρόποδες του όρους Βίγλα (Καστρί 1.090 μ.) με θέα προς τον Κορινθιακό Κόλπο και την πεδιάδα του Μόρνου. Οι κάτοικοι της περιοχής ασχολούνται κυρίως με την κτηνοτροφία.

Αξιοθέατα

Στο πλάτωμα ενός λόφου, ανάμεσα στον Κάμπο και Παλαιόμυλο, είναι κτισμένο το ξωκλήσι του Αγίου Νικολάου. Γύρω του βρέθηκαν υπολείμματα αρχαίου οικοδομήματος, από το οποίο έχει χρησιμοποιηθεί υλικό για την ανοικοδόμηση του ίδιου του ναού. Σύμφωνα με μια άποψη θεωρείται ότι εκεί ήταν η αρχαία Ποτιδάνεια των Αποδοτών. Προς τα νότια του χωριού εκτείνεται η τοποθεσία "Μνήματα", που οφείλει την ονομασία της στην ύπαρξη πολλών τάφων. Η Ι΄ Εφορεία Κλασικών Αρχαιοτήτων Δελφών, μετά από ανασκαφές που έκανε, αποκάλυψε επιβλητικούς Μακεδονικούς Τάφους του 4ου και 3ου αιώνα π.Χ. των οποίων τα ευρήματα  (κεραμικά, αγωγοί μεταφοράς νερού κλπ) εκτίθενται στο Αρχαιολογικό Μουσείο Δελφών. Σύμφωνα με άλλη άποψη πιθανότερη θεωρείται η εκδοχή πως στην ευρύτερη αυτή περιοχή βρισκόταν η αρχαία πόλη Απολλωνία<ref>.
Ατλάντικο Σουρ

Γεωγραφία

Το Ατλάντικο Σουρ βρίσκεται νοτιοανατολικά της χώρας και συνορεύει στα βόρεια με το Ατλάντικο Νόρτε, στα δυτικά (από τα βόρεια στα νότια) με τη Χινοτέγα, το Τσοντάλες και το Ρίο Σαν Χουάν, στα νότια με το Ρίο Σαν Χουάν και στα δυτικά βρέχεται από τον Ατλαντικό, και συγκεκριμένα από την Καραϊβική Θάλασσα.
Θεώρημα Μπέυζ

Ερμηνείες

Η ερμηνεία του θεωρήματος Μπέυζ εξαρτάται από την ερμηνεία της πιθανότητας αποδίδεται με τους όρους. Οι δύο κύριες ερμηνείες περιγράφονται παρακάτω.

Ερμηνεία με συχνότητα

Στη ερμηνεία με συχνότητα, η πιθανότητα μετρά τo ποσοστό αποτελεσμάτων. Για παράδειγμα, ας υποθέσουμε πως ένα πείραμα εκτελείται πολλές φορές. P(A) το ποσοστό των αποτελεσμάτων με ιδιότητα A, και P(B) αυτό με ιδιότητα B. P(B | A) είναι το ποσοστό των αποτελεσμάτων με ιδιότητα B εκτός των αποτελεσμάτων με ιδιότητα A, και P(A | B) το ποσοστό αυτών με A εκτός από αυτών με B.
Ο ρόλος του θεωρήματος Μπέυζ είναι η καλύτερα ορατή με δενδροδιαγράμματα, όπως φαίνεται στα δεξιά. Τα δύο δενδροδιαγράμματα ποσοστών με τα ίδια αποτελέσματα από A και B σε αντίθεση, για να ληφθούν οι πιθανότητες αντίστροφα. Το θεώρημα του Μπέυζ χρησιμεύει ως σύνδεσμος μεταξύ αυτών των διαφορετικών ποσοστών.

Τυχαίες μεταβλητές

Σκεφτείτε ένα χώρο δείγματος Ω που παράγεται από δύο τυχαίες μεταβλητές X και Y. Κατ' αρχήν, το θεώρημα του Μπέυζ εφαρμόζεται για τα γεγονότα A = {X = x} και B = {Y = y}. Ωστόσο, οι όροι γίνονται 0 στα σημεία που μια μεταβλητή έχει πεπερασμένη πυκνότητα πιθανότητα. Για να παραμείνει χρήσιμο, το θεώρημα Μπέυζ μπορεί να διατυπώνονται ως προς τις σχετικές πυκνότητες (βλέπε Προέλευση).

Ιστορία

Το θεώρημα του Bayes ονομάστηκε μετά από την Reverend Thomas Bayes (1701-1761), ο οποίος μελέτησε το πώς να υπολογιστεί μια κατανομή για την πιθανότητα παραμέτρου διωνυμικής κατανομής (σε σύγχρονη ορολογία). Αδημοσίευτο χειρόγραφο του Bayes επιμελήθηκε από τον Richard Price προτού διαβαστεί στο Royal Society μετά τον θανατό του.O Price βοήθησε να εκδοθεί ένα δοκίμιο για το τεράστιο έργο του Bayes για την επίλυση ενός προβλήματος στο δόγμα των πιθανοτήτων (1763), το οποίο εμφανίστηκε στο Philosophical Transactions, και περιέχει το Θεώρημα Bayes .Επίσης ο Price έγραψε μια εισαγωγή για το έγγραφο το οποίο προσφέρει μερικές από τις φιλοσοφικές βάσεις της Bayesian στατιστικής. Το 1765 εξελέγη Μέλος της Βασιλικής Εταιρείας, σε αναγνώριση του έργου του για την κληρονομιά που άφησε πίσω του .
Ο Γάλλος μαθηματικός Πιέρ Σιμόν Λαπλάς αναπαρήγαγε και να επέκτεινε τα αποτελέσματα του Bayes το 1774, προφανώς μη γνωρίζοντας το έργο του Bayes. Ο Stephen Stigler το 1983 εισηγήθηκε ότι το θεώρημα του Bayes ανακαλύφθηκε από τον Nicholas Saunderson κάποιο χρονικό διάστημα πριν από Bayes αλλά η ερμηνεία αυτή αμφισβητήθηκε .
Ο Martyn Hooper και ο Σαρόν McGrayne υποστήριξαν ότι η συνεισφορά του Richard-Price ήταν σημαντική.